କେନ୍ଦ୍ରାପଡ଼ା, ଫେବ୍ରୁଆରୀ ୩ (ଲୋକାଲ ୱାୟାର): ମଙ୍ଗଳବାର ରାତିରେ କେନ୍ଦ୍ରାପଡା ଜିଲ୍ଲାର ଦୁଇଟି ଏସବିଆଇ ଏଟିଏମରୁ ୪୨ ଲକ୍ଷ ଟଙ୍କା ଲୁଟ ହୋଇଛି ।
ଆଳି ଥାନା ଅନ୍ତର୍ଗତ ପତରପୁର ଓ ନିଆଳ ହାଟ ନିକଟରେ ଥିବା ଏଟିଏମ ଭଙ୍ଗାରୁଜା ଅବସ୍ଥାରେ ଥିବାରୁ ସ୍ଥାନୀୟ ଲୋକେ ପୁଲିସକୁ ଖବର ଦେଇଥିଲେ ।
ଉଭୟ ଏଟିଏମରେ ରାତ୍ର ଜଗୁଆଳି ନଥିଲେ । ବୁଧବାର ପଟ୍ଟାମୁଣ୍ଡାଇ ଏସବିଆଇ ଶାଖାର ମ୍ୟାନେଜର ପ୍ରକାଶ ଗ୍ରହାଚାର୍ଯ୍ୟ ଥାନାରେ ଏଫଆଇଆର ଦେଇ ପତରପୁର ଏଟିଏମରୁ ୧୯ଲକ୍ଷ ୬୮ ହଜାର ଟଙ୍କା ଓ ନିଆଳ ହାଟ ଏଟିଏମରୁ ୨୩ ଲକ୍ଷ ୧୪ ହଜାର ଟଙ୍କା ଲୁଟ ହୋଇଥିବା ଅଭିଯୋଗ କରିଛନ୍ତି ।
ସାଇଂଟିଫିକ ଟିମ ସହାୟତାରେ ପୁଲିସ ତଦନ୍ତ ଜାରି ରଖିଛି । ଅପରାଧୀଙ୍କ ବିରୋଧରେ ଆଇପିସିର ଧାରା ୩୮୦, ୪୫୪, ୪୫୭ ଅନୁଯାୟୀ ମାମଲା ରୁଜୁ ହୋଇଛି ଓ ଅପରାଧୀଙ୍କୁ ଧରିବା ପାଇଁ ଚଢାଉ ଜାରି ରହିଛି ବୋଲି ପଟ୍ଟାମୁଣ୍ଡାଇ ଏସଡିପିଓ ରଞ୍ଜନ କୁମାର ଦେ କହିଛନ୍ତି ।
